VÁLLALKOZÁSI SZERZŐDÉS

amely létrejött egyrészről

név: **Duna-Ipoly Nemzeti Park Igazgatóság**

székhely: 2509 Esztergom, Strázsa-hegy

ügyfélszolgálati iroda: 1121 Budapest, Költő u. 21.

postacím: 1525 Budapest, Pf. 86.

telefon: 06-1/391-4610

fax: 06-1/200-1168

adószám: 15325763-2-11

e-mail: dinpi@dinpi.hu

képviselő: Füri András igazgató

 (a továbbiakban: **Megrendelő**)

másrészről

név:

székhely:

telefon:

e-mail:

adószám:

cégjegyzékszám:

képviselő:

 (a továbbiakban: **Vállalkozó**)

(a továbbiakban együttesen: Felek, vagy Szerződő Felek) között, az alulírott helyen, és időben, az alábbi feltételek mellett:

1. **Előzmények**

Megrendelő közvetlen ajánlattételi felhívással induló beszerzési eljárást indított 2022. június 3- án a VEKOP-4.2.1-17-2017-00002 azonosítószámú, *„A természet felfedezésének élményét nyújtó bemutatóhelyek fejlesztése Natura 2000 fajok és élőhelyek megismertetése érdekében, Budapest vonzáskörzetében – II. ütem”* című pályázat (a továbbiakban: Pályázat) megvalósításához kapcsolódóan, a “Jókai-kert Látogatóközpont Natura 2000 bemutatóhely kialakítása” tárgyában, mely beszerzési eljárás nyertese Vállalkozó lett, melynek nyomán Felek jelen vállalkozási szerződést kötötték.

1. **Jelen szerződés tárgya**

A Pályázat megvalósításához kapcsolódóan a “Jókai-kert Látogatóközpont Natura 2000 bemutatóhely” (továbbiakban: Bemutatóhely) kialakítása.

1. **Vállalkozó feladatai és kötelezettségei:**

A következőkben részletezett feladatokat a Vállalkozónak az ABORA Kft. és a MIXA Stúdió Kft. által készített Belsőépítészeti kiviteli tervdokumentáció műszaki tartalmával összhangban, a Natura 2000 bemutatási tervben rögzítettek alapján, a Vállalkozó által készített vázlatos koncepcióterv továbbdolgozásával kell elvégezni.

A fentiek figyelembevételével a Bemutatóhely kialakítása az alábbi részfeladatokat tartalmazza:

1. Kapcsolatfelvétel és együttműködés a Megrendelő által megadott szereplőkkel, építészeti szakági tervezőkkel, Látogatóközpont kivitelezését végző Vállalkozóval (Windcollector Magyarország Kft.), a pályázati szempontok folyamatos figyelembevétele.
2. A Bemutatóhely koncepciótervének (továbbiakban: koncepcióterv) elkészítése az Megrendelő által összeállított szakmai megalapozó anyagra támaszkodva.

A bemutatás tematikája az európai uniós jelentőséggel bíró, Natura 2000 hálózatba tartozó természetvédelmi területek, élőviláguk, hozzájuk kapcsolódóan Magyarország madárvilága. A kiállítás elsődleges célja, hogy a látogatók játékos és interaktív személtető anyagok, információs eszközök segítségével, élményszerűen ismerhessék meg Magyarország és a Kárpát-medence fészkelő madarait.

A koncepciótervnek tartalmaznia kell a Bemutatóhely két szintes látogatóterének funkcionális egységeit és az abban helyet kapó bútorok és installációk tematikus-tartalmi leírását, a grafikai, arculati javaslatot.

1. A Megrendelő által elfogadott koncepcióterv alapján részletes kiviteli terv készítése, amely tartalmazza a kivitelezéshez alapul szolgáló mennyiségi egységeket és műszaki paramétereket, anyaghasználati kritériumokat és a részletes látványterveket.
2. A Bemutatóhely kiviteli tervnek megfelelő komplex kialakítása, ennek körében különösen a Bemutatóhely információs felületeinek, egyedi dekorációs és funkcionális elemeinek elkészítése grafikai tervezési munkákkal, gyártással és beszereléssel együtt.

A koncepció- és a kiviteli tervek elkészítését, valamint a Bemutatóhely kivitelezését a Megrendelő kollégáival szoros együttműködésben kell végezni.

A Vállalkozó a Megrendelő számára mind a Koncepcióterv, mind pedig a Kiviteli terv végleges dokumentációját 1-1 példányban papír formátumban, továbbá 1-1 példányban digitális formátumban (word, pdf, grafikai fájlok) köteles szolgáltatni a Megrendelő részére pendrive-on.

A Bemutatóhely kiállítási elemei arculatának és a kiegészítő eszközökön szerepelő logózásnak meg kell felelnie a Széchenyi2020 arculati kézikönyv előírásainak. Az arculati kézikönyv elérhető az alábbi linken: https://www.palyazat.gov.hu/2014-2020-szchenyi-2020

1. **A szerződéses feladatokhoz rögzített határidők:**
2. A koncepcióterv elkészítése: 2022.11.30.
3. A koncepcióterv Megrendelő általi véleményezése: 2022.12.09.
4. A koncepcióterv véleményezést követő, a Megrendelő által kért módosítások szerinti véglegesítése: 2023.01.10.
5. Részletes kiviteli terv elkészítése: 2023.03.17.
6. A kiviteli terv Megrendelő általi véleményezése: 2023.03.31.
7. A kiviteli terv véleményezést követő, a Megrendelő által kért módosítások szerinti véglegesítése: 2023.04.14.
8. Kiállítási elemek legyártatása: 2023.08.31.
9. Kiállítás berendezése, elemek installálása: a munkaterület átadásától számított 1,5 hónap, tervezetten 2023.10.15.

A Szerződő Felek megállapodnak abban, hogy a Vállalkozó jogosult a szerződésben megállapított teljesítési határidő előtt teljesíteni.

1. **A teljesítés helye**

A Bemutatóhely kialakítási munkák tekintetében:

Jókai-kert Látogatóközpont (Steindl-villa)

1121 Budapest, Költő utca 21.

A Vállalkozó a jelen szerződés szerinti Megrendelőnek átadandó dokumentumok tekintetében a Megrendelő ügyfélfogadási irodáján (1121 Bp., Költő u. 21.) történő átadással (mely történhet postai úton, illetve személyes átvétellel, valamint Megrendelővel egyezetett módon elektronikusan) köteles teljesíteni.

1. **A Megrendelő adatszolgáltatása**

Megrendelő biztosítja az együttműködést, kapcsolatfelvételt és konzultációt a teljesítés teljes időtartama alatt, segíti a kapcsolatfelvételt az építészeti szakági tervezőkkel, valamint a Bemutatóhely építési munkáit kivitelező vállalkozóval (továbbiakban: Kivitelező).

A Megrendelő digitális formátumban (pdf) jelen szerződés aláírásával egyidejűleg köteles átadni Vállalkozó részére a Bemutatóhely meglévő Belsőépítészeti kiviteli tervdokumentációját, a tervezett kiállításra vonatkozó Natura 2000 bemutatási tervet, valamint a kiállítandó preparátumok listáját.

1. **Vállalkozói díj és fizetési feltételek:**

Vállalkozót a jelen szerződésben meghatározott feladatok elvégzéséért **nettó …. Ft + …. Ft ÁFA, azaz bruttó ….. Ft vállalkozói díj** illeti meg a Vállalkozói ajánlat szerint.

Vállalkozó két részszámla és egy végszámla benyújtására jogosult az alábbiak szerint:

1. **I. részszámla** benyújtása a IV.1- 3. pont szerinti feladatok teljesítését és a teljesítés Megrendelő által történt elfogadását követően történik a vállalkozói díj 15%-ának megfelelő **nettó … Ft + …. Ft ÁFA, azaz bruttó … Ft** összegben,
2. **II. részszámla** benyújtása a IV.4- 6. pont szerinti feladatok teljesítését és a teljesítés Megrendelő által történt elfogadását követően történik a vállalkozói díj 15%-ának megfelelő **nettó …. Ft + … Ft ÁFA, azaz bruttó …. Ft** összegben
3. **III. részszámla** benyújtása a IV.7. pont szerinti feladatok teljesítését és a teljesítés Megrendelő által történt elfogadását követően történik a vállalkozói díj 40%-ának megfelelő **nettó …. Ft + … Ft ÁFA, azaz bruttó …. Ft** összegben
4. **végszámla** benyújtása IV.8. pont szerinti feladatok Vállalkozó által történő teljesítését és a teljesítés Megrendelő által történő elfogadását követően történik a vállalkozói díj 30%-ának megfelelő **nettó … Ft + … Ft ÁFA, azaz bruttó …Ft** összegben.

A Felek kifejezetten megállapodnak, hogy a Vállalkozó köteles elvégezni a Szerződés tartalmát képező, de a Vállalkozói díj meghatározásánál figyelembe nem vett munkát és az olyan munkát is, amely nélkül a mű rendeltetésszerű használatra alkalmas megvalósítása nem történhet meg (többletmunka). Szerződő Felek megállapodnak, hogy a Vállalkozó az esetleges többletmunka ellenértékének, illetve a többletmunkával összefüggésben Vállalkozó részéről felmerült költségeknek – ide értve azokat a többletmunkával összefüggésben felmerült költségeket is, amelyek a Szerződés megkötésének időpontjában nem voltak előreláthatóak – a megtérítését semmilyen formában, módon és jogcímen nem követelheti Megrendelőtől, azok a Megrendelő felé külön nem számolhatók el, tekintettel arra, hogy a Vállalkozó az átalányáras szerződéses árat az esetlegesen felmerülő többletmunkákra tekintettel állapította meg, Megrendelő pedig erre tekintettel fogadta el.

Felek rögzítik, hogy a Vállalkozó a vállalkozói díjon felül további díjazásra, költségeinek megtérítésére semmilyen jogcímen sem jogosult.

A vállalkozói díj tartalmazza a szerződés szerinti feladat megvalósításával összefüggésben felmerült közüzemi díjak összegét is a munkaterület átadásától a teljesítés szerződésszerű átadásáig terjedő időtartamban. Ennek elszámolási módszere, hogy a Megrendelő a mérőórák állása alapján továbbszámlázza a mért fogyasztás teljes mennyiségét a Vállalkozó felé.

A Vállalkozó tudomásul veszi, hogy abban az esetben, amennyiben a vállalkozói díj összegét alulprognosztizálta, az ebből eredő pluszköltségeket, kiadásokat stb. nem háríthatja át a Megrendelőre, és ez nem mentesíti a teljesítési kötelezettség alól. A szerződést az Európai Unió és a Magyar Állam finanszírozza a VEKOP-4.2.1.-17-2017-00002 számú pályázat keretében, a kifizetés ún. utófinanszírozással történik a 272/2014. (XI.5.) Korm.rendelet szabályai szerint.

1. **Számlázási feltételek**

Vállalkozó a (rész)teljesítés Megrendelő általi elfogadását követően kiállított teljesítésigazolás kézhezvétele után jogosult a számlák kiállítására.

A Megrendelő képviseletében a Vállalkozó által elvégzett munka átvételére, a teljesítés igazolás kiadására Kővári Anita (e-mail kovaria@dinpi.hu) ökoturisztikai referens, valamint Márton Nikoletta (martonn@dinpi.hu) projektmenedzser jogosult.

Megrendelő az ellenszolgáltatást a számviteli szabályoknak mindenben megfelelően, szabályszerűen kiállított és igazolt számla ellenében a szerződésben meghatározott módon és tartalommal, a teljesítéstől számított 30 napos határidővel banki átutalással teljesíti a Vállalkozó által megadott számlaszámra. A teljesítést igazoló okirat(ok) a számla mellékletét kell, hogy képezzék. A számlán a pályázati azonosító VEKOP-4.2.1.-17-2017-00002 feltüntetése szükséges. A Megrendelő előleget nem fizet.

A Megrendelő neki felróható késedelmes teljesítés esetén a Ptk. szerinti késedelmi kamatot köteles megfizetni a Vállalkozó részére.

1. **Vállalkozó kötelezettségei és jogai**

A Vállalkozó köteles a szerződés szerinti feladatait jelen szerződés és annak mellékletei, valamint a mindenkor hatályos építésügyi, tűzrendészeti, munka-, és balesetvédelmi, egészségügyi és egyéb vonatkozó hatósági engedélyekben rögzített rendelkezések, szakhatósági előírások, és az általánosan elfogadott hazai szakmai elvárások szerint, a rendeltetésszerű és biztonságos használat követelményeinek megfelelően, teljes körűen, műszakilag és minőségileg kifogástalan kivitelben, a magyar szabványok szerinti minőségben, a teljesítési határidőre hiba- és hiánymentesen elkészíteni.

Vállalkozó köteles a Bemutatóhely kialakítása munkarész megvalósítása érdekében a munkaterületet átvenni, az átvételkor annak munkavégzésre való alkalmasságát megvizsgálni. A Vállalkozó a munkaterületen saját felelősségére végez munkát, és kizárólagosan felelős az esetlegesen bekövetkező balesetekből, a vonatkozó előírások be nem tartásából, továbbá egyébként a munkavégzéssel összefüggésben keletkezett károkért.

Ha a Vállalkozó által átadott dokumentumokkal összefüggésben a Megrendelőnek minőségi kifogásai vannak, vagy a teljesítés bármely okból nem szerződésszerű, akkor a Megrendelő felhívása alapján a Vállalkozó köteles a szolgáltatott dokumentumot kijavítani, vagy újra elkészíteni.

Vállalkozónak a Bemutatóhelyre készült tárgyakat, eszközöket, elemeket a beépítésig saját költségén köteles tárolni, a tárolás ideje alatt azokért teljes körű felelősséggel tartozik.

A Vállalkozó felelősséggel tartozik a szerződésben vállalt munkáért, a munka megkezdésétől a sikeres átadás-átvétel és azt követő teljesítésigazolás kibocsátásának napjáig.

1. **A Megrendelő kötelezettségei és jogai**

A Megrendelő köteles a munkaterületet munkavégzésre alkalmas állapotban, jegyzőkönyvileg átadni.

A Megrendelő jogosult a folyamatban lévő és az elvégzett munkát ellenőrizni.

A Megrendelő jogosult kitűzni az átadás-átvétel időpontját a készre jelentés alapján, a készre jelentés kézhezvételétől számított 15 naptári napon belül.

A Megrendelő a Vállalkozó költségére jogosult más vállalkozóval elvégeztetni a kifogásolt, vagy hiányolt munkákat, ha felszólítására a Vállalkozó a kifogásolt, vagy hiányolt munkákat nem javítja ki, illetve nem pótolja a felszólításban meghatározott határidőre.

A Megrendelő köteles a teljesített és igazolt munka ellenértékét kifizetni.

A Megrendelő köteles a Vállalkozóval mindenkor együttműködni.

1. **Átadás-átvételi eljárás**

Az átadás-átvételi eljárás magában foglalja a teljesítés helyszínén történő

megtekintést,

szemlét,

bejárást.

Az eljárás során Vállalkozónak igazolnia kell, hogy a munka a szerződésben és annak mellékleteiben meghatározott követelményeknek megfelelően hiány- és hibamentesen elkészült.

A Vállalkozónak termékfelelősség–vállalási nyilatkozatot kell tennie, az általa beépített anyagok, szerkezetek, berendezések, munkarészek megfelelőségére, valamint az elvégzett munkák szakszerűségére.

Jelen szerződés teljesítését a sikeres átadás-átvételi eljárás megtörténte jelenti.

1. **A szerződési biztosítékok**

Jelen szerződésben rögzített bármely határidő elmulasztása esetén a Vállalkozót késedelmi kötbérfizetési kötelezettség terheli. A késedelmi kötbér napi mértéke az elmulasztott határidő napját követő naptól az adott munkarészre eső nettó vállalkozói díj 0,5% -a. A fizetendő késedelmi kötbér felső határa legfeljebb a teljes nettó vállalkozói díj 10%-a lehet.

Abban az esetben, ha a késedelmi kötbér elérte a maximumot, vagy a Vállalkozó a Szerződés teljesítését megtagadta, vagy egyébként a Szerződés teljesítése a Vállalkozónak felróható okból véglegesen meghiúsult, illetve egyébként a Megrendelő a Szerződés XIII. pontjában rögzítettek szerint gyakorolt azonnali hatályú felmondása, vagy elállása esetén a Vállalkozó meghiúsulási kötbért köteles fizetni, melynek mértéke a teljes nettó vállalkozói díj 20%-a.

Amennyiben a Vállalkozó olyan okból, amelyért felelős, hibásan teljesít, a nettó vállalkozói díj 10%-ának megfelelő mértékű hibás teljesítési kötbért köteles fizetni Megrendelő részére, kivéve, ha a hibát maradéktalanul, a megfelelő póthatáridőben kijavította. A kijavításra biztosított póthatáridő – amennyiben a Megrendelés szerinti, az adott szolgáltatás kapcsán megállapított teljesítési határidőn túlesik –, késedelmi kötbérrel terhesnek minősül.

Megrendelő a bármilyen jogcímen kirótt kötbér összegéről számviteli bizonylatot bocsát ki, és a kötbér igény érvényesítésére ajánlott tértivevénnyel ellátott levelet küld Vállalkozónak.

Vállalkozó a kötbért a Megrendelő által küldött okiratban meghatározott határidőn belül köteles Megrendelő részére megfizetni.

Felek megállapodnak, hogy a Megrendelő kötbérigényét a Vállalkozóhoz intézett egyoldalú nyilatkozatával a vállalkozói díjba történő beszámíthatással, abból történő levonással is érvényesítheti.

Amennyiben a Vállalkozó bizonyítottan ellenőrzési körén kívül eső, a szerződéskötéskor előre nem látható, el nem kerülhető körülmény okán, továbbá az esetlegesen szükséges hatósági eljárások, vagy Megrendelő késedelmes adatszolgáltatása (vis maior) miatt a tervezett határidőt tartani nem tudja, azt a határidő lejárta előtt legfeljebb öt nappal, de a tudomására jutást követő lehető legrövidebb időn - legkésőbb három napon - belül köteles a Megrendelővel “Akadályközlő nyilatkozat”-ban közölni. Az Akadályközlő Nyilatkozatban meg kell adni a késedelmet okozó személyt/szervezetet, a késedelem okát és időtartamát és a késedelem Vállalkozó tudomására jutásának a dátumát. A nyilatkozatban javaslatot kell tenni a késedelem kezelésére vonatkozóan is. A nyilatkozat elfogadása esetén Vállalkozót nem terheli a késedelmi kötbér, a Felek szerződésmódosító közös nyilatkozatba foglalják a teljesítés módosított határidejét. A Megrendelő az akadályközlést csak indokolt esetben utasíthatja el.

1. **A szerződéstől való elállás, a teljesítés ellehetetlenülése, felmondás joga**

A Megrendelő jogosult jelen szerződést azonnali hatállyal felmondani, illetve attól elállni az alábbi esetekben:

1. A Vállalkozó a teljesítési határidőhöz képest 20 napot meghaladó késedelembe esik;
2. A Vállalkozó a szerződés hatályba lépésétől számított 30 napon belül a szerződés teljesítését neki felróható okból nem kezdi meg;
3. A Vállalkozó által foglalkoztatott munkavállalók nem rendelkeznek érvényes munkavállalási engedéllyel, munkaszerződéssel;
4. A Vállalkozóval szemben jogerősen felszámolási eljárást rendelnek el, vagy a Vállalkozó végelszámolását határozza el, avagy egyéb olyan körülmény merül fel a Vállalkozó érdekkörében, amely a szerződés teljesítését meghiúsítja;
5. A Vállalkozó jelen szerződésben rögzített bármely kötelezettségét Megrendelő felszólítása ellenére sem teljesíti;
6. A Vállalkozó szerződésben rögzítettektől eltérő munkavégzése esetén;
7. A jelen szerződésben külön meghatározott esetekben.

Abban az esetben, ha a Megrendelő a Szerződéstől eláll, vagy felmondja azt, továbbá a teljesítés ellehetetlenül, vagy a vállalkozói munkát a Vállalkozótól független okból szüneteltetni kell, a Vállalkozó jogosult addigi tevékenységének ellenértékét a készültségi fok alapján elszámolni.

A Felek rögzítik, hogy a Megrendelő felmondása, vagy elállása esetén a Vállalkozó kártalanításra, vagy kártérítésre a jelen pontban rögzítetten túl semmilyen jogcímen nem tarthat igényt.

1. **A szerzői joggal kapcsolatos megállapodások**

Felek megállapodnak, hogy a Vállalkozó a tervezési feladatok (koncepcióterv és kiviteli terv készítés) elvégzése kapcsán jelen szerződés keretében létrejövő szellemi alkotásokkal kapcsolatos szerzői jogról szóló törvény szerinti vagyoni jogait a Megrendelőre ruházza és a Megrendelő az átadott dokumentumokat a továbbiakban szabadon felhasználhatja és azokkal sajátjaként jogosult rendelkezni. A Szerződő Felek kifejezetten rögzítik, hogy a jelen szerződésben kikötött vállalkozói díj összege magában foglalja a szellemi alkotásokhoz fűződő vagyoni jogok ellenértékét is, a Vállalkozó ezzel összefüggésben minden további esetleges díjazásról lemond. A fentiek alapján a Megrendelő jogosult különösen a szellemi alkotások nyilvánosságra hozatalára, harmadik személynek történő átadására, feldolgozására, átdolgozására, megváltoztatására, módosítására, továbbfejlesztésére, publikálására, közzétételére (terjesztésére), reprodukálására, sokszorosítására (többszörözésére, ideértve a számítógéppel vagy egyéb elektronikus adathordozóra történő másolást is), és mindezen jogok továbbengedélyezésére mindezeknek minden jogosultságával együtt.

Vállalkozó kijelenti, hogy a teljesített szolgáltatások kizárólag az ő szellemi termékei, illetve ha a szolgáltatások részben harmadik személy szellemi termékét képezik, akkor a harmadik személy szellemi termékét képező szellemi alkotások felett átruházható felhasználási joggal rendelkezik. A Vállalkozó szavatol, hogy harmadik személynek nincs olyan joga, amely a létrejött szellemi alkotások felhasználást, a tervek kivitelezése esetén a kivitelezést akadályozná, korlátozná, vagy a jogosult a későbbiekben ezzel összefüggésben Megrendelővel szemben követeléssel léphetne fel. Abban az esetben, ha a szerződésben foglalt feladatok ellátása harmadik személy oltalommal védett jogát érintené, a Vállalkozó köteles erre a Megrendelő figyelmét előzetesen felhívni és a Megrendelőt az oltalommal védett jogok megszerzésére figyelmeztetni. Megrendelő a védett jogok megszerzési költségének függvényében dönt annak elfogadásáról. A Vállalkozót a jelen pontban rögzített nyilatkozatai, kötelezettségvállalásai, megszegéséért, illetve figyelem-felhívási, figyelmeztetési kötelezettségének elmulasztásáért a Megrendelővel szemben teljes körű kártérítési felelősség terheli.

Megrendelő jelen pontban rögzített jogait nem érinti, ha a Vállalkozó késedelme miatt, illetve a jelen szerződésben meghatározott egyéb okból a Megrendelő a vállalkozói díjat, vagy annak egy részét visszatartja, illetve a Vállalkozóval szemben jelen szerződéssel kapcsolatban követelést, vagy igényt érvényesít.

Felek megállapodnak, hogy a Vállalkozó jogosult a jelen szerződés szerint végzett feladatainak ellátását saját promóciójában referenciaként feltüntetni és publikálni.

1. **Jótállás, szavatosság**

A Vállalkozó a kiállítás, illetve annak valamennyi jelen szerződés keretében létesített eleme tekintetében, azok Megrendelő részére történő átadásának napjától számított 36 hónapos időtartamra garanciát vállal. A Felek rögzítik, hogy a garancia nem vonatkozik az esetleges rongálásokból eredő károkra.

A Vállalkozó garanciális kötelezettsége nem terjed ki azokra a hibákra, amelyekről a Vállalkozó bebizonyítja, hogy a hiba oka a teljesítés után rendeltetés-ellenes használat következményeként állt elő.

A jótállási időn belül a Vállalkozó a Megrendelő által jelzett hibák kijavítását, amennyiben az időjárás a javítási technológiát lehetővé teszi, 10 napon belül megkezdi és befejezi.

Amennyiben a Vállalkozó a javítási kötelezettségének nem tesz eleget, a Megrendelő jogosult a munkát mással elvégeztetni a Vállalkozó költségére és veszélyére. Amennyiben a hiba, hiány kiküszöbölése csere útján történik, a Vállalkozó kérésére a Megrendelő a kicserélt elemeket, a tartozékokat stb. a Vállalkozó rendelkezésére bocsátja.

Amennyiben a Vállalkozó a szükséges intézkedéséket nem, vagy nem időben teszi meg, vagy ezen intézkedések nem vezetnek megfelelő eredményre, a Megrendelő jogosult a hibákat, hiányosságokat a Vállalkozó kockázatára és költségére kiküszöbölni és a jelen szerződés szerinti biztosítékot igénybe venni.

1. **Kapcsolattartás**

A Felek megállapodnak abban, hogy a jelen szerződés teljesítése során intézkedésre jogosult képviselőik a következők:

Vállalkozó képviselője:

Név:

Cím:

Telefon/fax:

E-mail:

Megrendelő képviselője, aki egyben a munkával kapcsolatos folyamatos ellenőrzésre és a teljesítés igazolására jogosult:

Név: Kővári Anita

Cím: 1121 Budapest, Költő u. 21.

Telefon: +36 30 663 4670

E-mail: kovaria@dinpi.hu

Név: Márton Nikoletta

Cím: 1121 Budapest, Költő u. 21.

Telefon: +36 30 413-2557

E-mail: martonn@dinpi.hu

1. **Egyéb rendelkezések**

A Vállalkozó kijelenti, hogy jelenleg káreseményenként 5 millió Ft kifizetés értékű érvényes felelősségbiztosítással rendelkezik, mely a tárgyi munkára is érvényes. Vállalkozó köteles a felelősségbiztosítást mindaddig fenntartani, míg a jelen szerződésből fakadó kötelezettségei teljesítéséért, illetve nem megfelelő teljesítéséért helytállni köteles. A biztosításnak fedezetet kell nyújtani a Vállalkozó és valamennyi alvállalkozó/közreműködő tevékenységére, hibás teljesítésből eredő felelősségére, személyi sérüléssel járó károkra, dologi károkra, valamint az ezekre visszavezethető nem vagyoni károkra és a tisztán vagyoni károkra is. A biztosítás megléte jelen Szerződés hatálybalépésének feltétele. A biztosítási kötvény másolata jelen Szerződés 1. számú mellékletét képezi.

Vállalkozó a szerződés teljesítése során köteles betartani a szerződés teljesítése időszakában érvényes jogszabályi és hatósági előírásokat, engedélyeket, szabályokat és szabványokat.

A Vállalkozó kötelezettséget vállal arra, hogy a jelen szerződés alapjául szolgáló munka elvégzését legjobb tudása és szakmai felkészültsége alapján teljesíti.

Felek megállapodnak, hogy a napi kommunikáció elektronikus úton történik, azonban a hivatalos értesítéseket, valamint a visszaigazolásokat írásban (tértivevényes ajánlott levél) kell megtenni. A gyorsabb kommunikáció érdekében a hivatalos értesítéseket megelőzheti e-mail üzenet. Felek rögzítik, hogy az egymáshoz intézett írásbeli közléseikre a jelen szerződésben megadott címeket tekintik irányadónak, e címekre küldött ajánlott küldemény, vagy tértivevény különszolgáltatással feladott leveleik a feladástól számított 5. munkanapon kézbesítettnek minősülnek akkor is, ha azok később a küldő félhez bármely okból visszaérkeznek.

Felek megállapodnak abban, hogy a közöttük jelen szerződésből adódó vitás kérdéseket tárgyalásos úton, peren kívül rendezik. Bármely vita eldöntésére, amely a jelen szerződésből vagy azzal összefüggésben, annak megszegésével, megszűnésével, érvényességével vagy értelmezésével kapcsolatban keletkezik, Felek – hatáskörtől függően – a Budai Központi Kerületi Bíróság, illetve a Tatabányai Törvényszék kizárólagos illetékességét kötik ki.

Jelen szerződés az aláírás napján lép hatályba és a szerződésben foglalt feladatok teljesítéséig marad érvényben. Amennyiben az egyik fél a jelen szerződésben rögzített vállalásainak nem, vagy csak részlegesen tesz eleget, a másik fél felszólíthatja annak teljesítésére és a felszólítás eredménytelensége esetén azonnali hatállyal felmondhatja jelen szerződést. Az azonnali hatályú felmondásra okot adó fél felel az okozott károkért.

Felek rögzítik, hogy a Megrendelő felmondása, vagy elállása esetén a Vállalkozó kártalanításra, vagy kártérítésre semmilyen jogcímen sem tarthat igényt.

Felek kijelentik, hogy jogosultak jelen szerződés megkötésére.

Felek vállalják, hogy jelen szerződés hatálya és érvényessége alatt tartózkodnak minden olyan szerződés megkötésétől, amely részben vagy egészében ellentétes a jelen szerződéssel, illetve amely eredményeképp a jelen szerződésben meghatározott célok és vállalások teljesülése részben vagy egészében lehetetlenné válna.

Vállalkozó tűrni köteles, hogy a szerződés teljesítésével kapcsolatban keletkezett dokumentumok vizsgálata, ellenőrzése az uniós pénzek felhasználását ellenőrző szervezetek részéről megtörténhessen és az ellenőrzés során, szükség esetén együttműködni is köteles.

Vállalkozó jelen okirat aláírásával hozzájárulását adja a szerződésben szereplő személyes adatai Megrendelő általi, jelen szerződéssel összefüggő nyilvántartási, a szerződési feltételek és a pénzügyi teljesítés követése, ellenőrzése és egyéb ügyintézési célból történő kezeléséhez.

Felek tudomásul veszik, hogy jelen szerződést az Állami Számvevőszék és a Kormányzati Ellenőrzési Hivatal teljes jogkörrel ellenőrizheti.

Jelen szerződésben nem szabályozott kérdésekben a 2013. évi V. törvény (Ptk.) rendelkezéseit kell megfelelően alkalmazni.

A Vállalkozó nyilatkozik, hogy a nemzeti vagyonról szóló 2011. évi CXCVI. törvény 3. §-a szerinti átlátható szervezetnek minősül. A Vállalkozó kötelezettséget vállal arra, hogy a jelen pont szerinti, illetve jelen szerződés 1. számú mellékeltét képező nyilatkozatában foglaltak megváltozása esetén erről a Megrendelőt haladéktalanul tájékoztatja. Felek rögzítik, hogy a Megrendelő a Vállalkozó valótlan tartalmú nyilatkozata esetén jelen szerződést felmondhatja, vagy attól elállhat. Megrendelő a felmondás vagy elállás jogát azonnali hatállyal, indokolás nélkül jogosult gyakorolni. Vállalkozó kijelenti, hogy hozzájárul jelen szerződés 2. számú mellékletét képező átláthatósági nyilatkozatban közölt adatok Megrendelő általi – a szerződésből eredő követelések elévüléséig terjedő időtartamban történő – kezeléséhez.

Felek jelen szerződést – annak elolvasását és közös értelmezését követően – mint akaratukkal mindenben megegyezőt jóváhagyólag 3 példányban aláírták, melyből 2 példány a Megrendelőt és 1 példány a Vállalkozót illeti meg.

Budapest, 2022.

 *……………………………………………… …………………………………*

 Megrendelő Vállalkozó

 ***Duna-Ipoly Nemzeti Park Igazgatóság***

 képviseletében: képviseletében:

 Füri András

 igazgató

**Mellékletek:**

1. sz. melléklet: Natura 2000 bemutatási terv

2. sz. melléklet: Belsőépítészeti kiviteli tervdokumentáció

3. sz. melléklet: Kiállítandó és kiállítható preparátumok listája

Pénzügyi ellenjegyzés:

……………………………..

 Talló Éva

 gazdasági igazgatóhelyettes

Pénzügyi ellenjegyzés időpontja: 2022. .